బెంగళూరు, అక్టోబరు 3 (ఆంధ్రజ్యోతి): కర్ణాటక హైకోర్టు ప్రధాన న్యాయమూర్తి జస్టిస్ సుబ్రతో కమల్ ముఖర్జీ ఏకపక్షంగా వ్యవహరిస్తున్నారని ఆరోపిస్తూ బార్కౌన్సిల్ మంగళవారం కోర్టు కార్యకలాపాలను బహిష్కరించింది.   జస్టిస్ సి.కె.ముఖర్జీ ఈనెల 9న పదవీ విరమణ చేయాల్సి ఉంది. అంతవరకు ఆయన ఎలాంటి కీలక తీర్పులూ ఇవ్వరాదని, వాయిదా వేయాలని బార్ కౌన్సిల్ ఉపాధ్యక్షుడు సదాశివరెడ్డి డిమాండ్ చేశారు. మంగళవారం జస్టిస్ సి.కె.ముఖర్జీ కోర్టు కార్యకలాపాలను ప్రారంభించగా న్యాయవాదులు మూకుమ్మడిగా బహిష్కరించారు. దీంతో గత్యంతరం లేక ఆయన కేసులను వాయిదా వేసి తన చాంబర్కు వెళ్లిపోయారు.
bengaluru, aktobaru 3 (aandhrajyoti): karnaataka hycortu pradhaana nyaayamuurti justis subratho kamal mukharji ekapakshamgaa vyavaharistunnaarani aaropistuu barcounsil mangalavaaram kortu kaaryakalaapaalanu bahishkarinchindi.   justis si.ke.mukharji eenela 9na padavee viramana cheyalsi undi. antavaraku aayana elanti keelaka teerpuluu ivvaraadani, vaayidaa veyalani bar counsil upaadhyakshudu sadasivareddy demand chesaru. mangalavaaram justis si.ke.mukharji kortu kaaryakalaapaalanu praarambhinchagaa nyaayavaadulu mookummadigaa bahishkarinchaaru. deentho gatyantaram leka aayana kesulanu vaayidaa vesi tana chambarku vellipoyaaru.